
Ministru kabineta rīkojums Nr. 296
Rīgā 2026. gada 26. maijā (prot. Nr. 29 29. §)
Par apropriācijas pārdali
· 1. Atbalstīt apropriācijas pārdali 2026. gadam Veselības ministrijas budžeta apakšprogrammā 33.03.00 "Kompensējamo medikamentu un materiālu apmaksāšana", samazinot vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām 5 394 313 euro apmērā 2026.–2028. gada prioritārā pasākuma "Medikamentu pieejamības stiprināšana medikamentu cenu segmentā līdz 10 euro un invalīdiem (farmācijas pakalpojuma līdzfinansējuma korekcija)" īstenošanai un palielinot vispārējā kārtībā sadalāmo dotāciju no vispārējiem ieņēmumiem un izdevumus 5 394 313 euro apmērā, tai skaitā:
· 1.1. 600 002 euro apmērā vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām budžeta apakšprogrammā 33.04.00 "Centralizēta medikamentu un materiālu iegāde", no tiem:
· 1.1.1. 252 772 euro masalu, masaliņu, epidēmiskā parotīta kombinēto vakcīnu iegādei, lai nodrošinātu revakcināciju 4–6 gadus veciem bērniem;
· 1.1.2. 347 230 euro papildu gripas vakcīnu nodrošināšanai riska grupām;
· 1.2. 1 470 995 euro apmērā vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām budžeta apakšprogrammā 33.16.00 "Pārējo ambulatoro veselības aprūpes pakalpojumu nodrošināšana", no tiem:
· 1.2.1. 87 439 euro kardioloģiskās aprūpes kabineta pilotprojekta īstenošanai sabiedrībā ar ierobežotu atbildību "Vidzemes slimnīca";
· 1.2.2. 1 383 556 euro sekundāro ambulatoro veselības aprūpes pakalpojumu nepārtrauktības un pieejamības nodrošināšanai stacionārajās ārstniecības iestādēs;
· 1.3. 2 608 316 euro apmērā vispārējā kārtībā sadalāmo dotāciju no vispārējiem ieņēmumiem un izdevumus subsīdijām un dotācijām budžeta apakšprogrammā 33.21.00 "Stacionāro veselības aprūpes pakalpojumu nodrošināšana" stacionāro veselības aprūpes pakalpojumu nepārtrauktības un pieejamības nodrošināšanai;
· 1.4. 715 000 euro apmērā vispārējā kārtībā sadalāmo dotāciju no vispārējiem ieņēmumiem un izdevumus precēm un pakalpojumiem budžeta apakšprogrammā 39.03.00 "Asins un asins komponentu nodrošināšana" Valsts asinsdonoru centram asins komponentu sagatavošanai un izmeklēšanai.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

